钦定古今图书集成/明伦汇编/官常典/第383卷 > 郑沂
## 钦定古今图书集成/明伦汇编/官常典/第383卷 > 郑沂

按《明外史胡子祺传》：当子祺之论建都也，御史郑沂
亦上疏言：“京师天下根本，四方所瞻依。设官分职，当
使内尊而外卑，内重而外轻。今两京与在外知府，其
秩同，其称名同，甚失尊卑轻重之宜。宜改应天知府
为南京尹，则体统尊，称名当矣。”太祖从其言，即擢沂
尹之。沂为御史有声，常请郡各设推官一员，专理刑
名。又请“多设递运船”，以甦民力。及牧马两淮闲旷之
地。多见施行。